nxori nga kurrizi i bijve të Ademit pasardhësit e tyre', kjo pra është referencë për të gjithë pasardhësit e profetit Adem (p.q.m.t), pra për mbarë njerëzimin. Fjala arabe 'iz' (do të thotë; mbani mend atë kohë, kur) i referohet kohës kur kjo adresë iu drejtua pasardhësve të Profetit Adam (a.s.), që do të thotë për të gjithë njerëzimin. Fjala 'iz' është një parafjalë e përdorur ndërsa flitet për një incident që ka ndodhur në të kaluarën. Do të thotë 'mbani mend këtë incident që ka ndodhur në të kaluarën'. Ajo që nënkuptohet këtu është dëshmia, premtimi që gjithë njerëzimi dha në të kaluarën, edhe para krijimit të universit. Në një ajet tjetër të Kuranit, thuhet se njerëzit do të vdesin dy herë dhe do t'u jepet jetë dy herë:

Ata do të thonë, 'O Zoti ynë, na ke bërë të vdesim dy herë dhe dy herë na ke dhënë jetë. Tani i kuptojmë gabimet tona. A kemi rrugëdalje (nga ferri)?' (Kur'an, 40:11)

Vdekja dhe jeta e parë e përmendur në këtë varg është mënyra se si njerëzit - në njëfarë kuptimi - vdesin pasi e dhanë këtë premtim në rrafshin shpirtërorë, dhe pastaj u jepet jetë nga Zoti duke përdorur prindërit e tyre si instrumente dhe dërgohen në këtë botë. Vdekja e dytë është vdekja fizike që ne njohim në këtë botë. Pas kësaj, njerëzve do t'u jepet jeta për herë të dytë në Ahiret. Kur është kështu, pretendimet e 'formimit gradual të njerëzimit' të atyre që pohojnë se krijimi përmes evolucionit është përmendur në Kuran bëhen krejtësisht të pavlefshëm. Njerëzit nuk erdhën në ekzistencë në mënyrë graduale. I gjithë njerëzimi, Profeti Adem (p.q.m.t) dhe të gjithë profetët e tjerë ekzistonin në rrafshin shpirtëror edhe para se të krijohej i gjithë universi. Pretendimi se Profeti Adam(p.q.m.t) dhe pjesa tjetër e njerëzimit u shndërruan në njeri modern përmes një sërë procesesh evolucionare nuk mban asnjë të vërtetë. Profeti Adam (p.q.m.t), ashtu si pjesa tjetër e njerëzimit, ekzistonte në sferën shpirtërore edhe para krijimit të universit, dhe më pas u krijua në Parajsë, për t'u dërguar më vonë në Tokë:

Kur Zoti yt ju tha engjujve, 'Unë do të krijojë një njeri prej balte. Kur t'i jap trajtë dhe ti fryjë prej shpirtit Tim, përkuluni me respekt ndaj tij!' (Kur'an, 38:71-72) Shejtani i shtyu të gabojnë e i nxori nga lumturia ku ishin. 'Zbritni - u thamë Ne - do të jeni armiq të njëri- tjetrit. Në Tokë do të qëndroni, do të keni furnizim e do të jetoni deri në një kohë të caktuar' (Kur'an, 2:36)

Në një ajet tjetër të Kuranit, Zoti na informon për premtimin e dhënë për të gjithë njerëzit në kuptimin shpirtërore si në vijim:

Kujtoni dhuntinë e Allahut dhe besëlidhjen me të cilën ju ka vënë detyrimet, kur thatë: 'Dëgjuam dhe u bindëm!' Frikësojuni Allahut! Vërtet, Allahu di ç'keni në zemrat tuaja. (K ur'an, 5:7)

Ata që i dhanë premtimet Zotit në pjesën shpirtërore nuk ishin pjesë njerëzore dhe krijesa të tjera, me forma jo të plota dhe gjymtyrë të pazhvilluara. Ata ishin njerëz të plotë dhe të ndërgjegjshëm. Kjo është një dëshmi e qartë se krijimi përmes evolucionit nuk ekziston në Kuran.

##### Ata myslimanë që mbështesin evolucionin nuk janë në gjendje të shpjegojnë krijimin e engjëjve dhe xhinëve

Kur ata që pohojnë se njerëzimi u zhvillua përmes një procesi evolucionar pyeten se si u krijuan engjëjt dhe xhinët, përgjigja e tyre do të jetë: 'Zoti i krijoi nga asgjëja'. Është shumë e quditshme se si këta individë, të cilët janë të vetëdijshëm dhe pranojnë faktin se engjëjt dhe xhinët janë krijuar nga Zoti, nuk arrijnë të kuptojnë se Zoti krijoi njerëzimin në të njëjtën mënyrë. Është për tu befasuar që ata nuk arrijnë të shohin se Zoti i Plotfuqishëm, i Cili krijoi engjëjt meurdhrin e Tij "Bëhu", krijoi njerëzimin në të njëjtën mënyrë. Po kështu, Zoti krijon engjëj në formën njerëzore, menjëherë. Engjëjt që vizituan Profetin Abraham (p.q.m.t) kishin pamjen e qenieve njerëzore plotësisht të zhvilluara dhe të pas asnjë të metë të cilët u krijuan menjëherë.